ઇન્ડીયન પોસ્ટ પેમેન્ટ બેંકની દેશભરમાં પ્રધાનમંત્રી દ્વારા આજ રોજ શુભારંભ કરવામાં આવ્યો છે. જેમાં ૬૫૦ શાખા તેમજ ૩૨૫૦ એક્સેસ પોઇન્ટ હશે. મહીસાગરની તમામ પોસ્ટ ઓફીસ આઇપીપીબી હેઠળ જોડાઇ છે. આજ રોજ મહીસાગર જિલ્લા મથક લુણાવાડા વૃંદાવન હોલ ખાતે આઇપીબીપીનો પ્રારંભ કાર્યક્રમનું આયોજન કરવામાં આવ્યું હતું. જેમાં ડિજિટલ ટેક્નોલોજીના માધ્યમથી દિલ્હી તાલ કટોરા સ્ટેડીયમ ખાતેથી પ્રધાનમંત્રી નરેન્દ્રભાઈ મોદી દ્વારા ઉદૃઘાટન સમારોહનું જીવંત પ્રસારણ ઉપસ્થિતોએ નિહાળ્યુ હતું. બેન્કનો પ્રારંભ કરતા માન. પ્રધાનમંત્રીએ જણાવ્યું કે, આઇપીપીબીને આમ જનતા માટે એક સુગમ, સરળ અને ભરોસાપાત્ર બેન્ક તરીકે સ્થાપિત કરવાનો પ્રયત્ન કરવામાં આવી રહ્યો છે. દેશના દરેક ખુણામાં આવેલ ૩,૦૦,૦૦૦ થી વધારે પોસ્ટ ઓફિસ તેમજ ગ્રામીણ ડાક સેવકોનું વિશાળ નેટવર્કનો લાભ મળશે.